Nii nagu nemad (Kõigekõrgema 6 avaldusmistaset "sfirot" maailmades) ühinevad kõrgemas maailmas, nii ka tema (sfira malchut - kuningriik) ühineb tervikuks  madalamas maailmas, saavutades varjatud ühtsust, et siis, tõustes kõrgemasse maailma, ühineda nendega ´- ainuke ainukesega. Kõigekõrgem, olgu Ta õnnistatud, kelle ühtsus avaldub ülemises maailmas, ei asu Oma autroonile enne, kui ainuke pole ühinenud ainukesega. Nii selgitame lause "Issand on (tunnustatud kõigi rahvaste poolt) ainus (J-mal) ja Tema Nimi on ainus (on kõigi huultel) " salajast mõtet.  Laupäeva varjatud mõte: Sabatil saavutab ta (sfira malchut) varjatud ühtsuse, et ilmneks ainsuse ?aladus.  Seda saavutatakse reedeõhtuse palvega, kui Püha Aujärg omandab ainsuse saladuse ja on valmis selleks, et selle kaudu siseneb Püha ja Kõrgeim Valitseja. Sabati saabumisega tema (sfira malchut) saavutab ühtuse ja eemaldub kurjadest jõududest. Kõik kohut mõistvad jõud taganevad tema ees ja ta jääb üksi, särades pühas valguses ja pärjates ennast kroonidega Püha Valitseja auks. Kõik viha ning kohtu inglid põgenevad tema eest ja kõigis maailmades ei ole ühtegi teist valitsust. Ja tema pale kiirgab ülimat valgust.  Tema ehteks saab püha rahvas alumisest maailmast; Iisraeli pojad aga saavad uued hinged. Ning kui algab palve, õnnistatakse teda (sfira malchut) juubeldamise ja rõõmuga.